ΓΡΑΠΤΗ ΕΡΩΤΗΣΗ E-0723/02

υποβολή: Jonas Sjstedt (GUE/NGL) προς την Επιτροπή

(15 Μαρτίου 2002)

Θέμα: Έκθεση σχετικά με τα οικονομικά και κοινωνικά ζητήματα ενόψει της διάσκεψης κορυφής της Βαρκελώνης

Σύμφωνα με δηλώσεις στις οποίες προέβη ο διευθυντής του ΕΟΠ, κ. Domingo Jimnez-Beltrn (σε συνέντευξη προς την εφημερίδα Dagens Nyheter της 13ης Φεβρουαρίου 2002), η Επιτροπή θεωρεί ότι δεν ήρθε ακόμα η ώρα να συμπεριληφθεί μια περιβαλλοντική μελέτη στην έκθεση σχετικά με τα οικονομικά και κοινωνικά ζητήματα, η οποία θαποβληθεί κατά τη διάσκεψη κορυφής στην Βαρκελώνη.

Ο κ. Jimnez-Beltrn αναφέρει ότι από νέα στοιχεία προκύπτει ότι οι εκπομπές του αερίου θερμοκηπίου, διοξειδίου του άνθρακα, δεν μειώνονται πλέον όπως παλαιότερα και, για το λόγο αυτό, επιθυμεί να τεθεί επί τάπητος η πληροφορία αυτή. Αναφέρει επίσης ότι η Επιτροπή προτιμά να δημοσιεύει ξεπερασμένους και περισσότερο αισιόδοξους αριθμούς όσον αφορά τις εκπομπές αντί των νέων πολύ λιγότερο ελπιδοφόρων αριθμών. Ο στόχος της Ένωσης είναι να αυξάνονται λιγότερο οι μεταφορές απ' ο, τι η οικονομική ανάπτυξη. Ο στόχος αυτός ακόμα δεν επιτυγχάνεται. Αυτό συνεπάγεται ότι αυξάνεται η πίεση των αερίων θερμοκηπίου.

Αυτές είναι οι απόψεις που ο κ. Jimnez-Beltrn πιστεύει ότι η Επιτροπή θα έπρεπε ναποστηρίξει στην έκθεση που θαποβάλει κατά τη διάσκεψη κορυφής. Έχει άραγε λάβειπόψη της η Επιτροπή τις προαναφερθείσες επικρίσεις· Προτίθεται μήπως η Επιτροπή να τροποποιήσει το περιεχόμενο της έκθεσης πριν από τη διάσκεψη κορυφής·

Απάντηση της κας Wallstrm εξ ονόματος της Επιτροπής

(29 Απριλίου 2002)

Η Επιτροπή έχειπόψη της τη συνέντευξη στη Dagens Nyheter, στην οποία αναφέρεται το Αξιότιμο Μέλος του Κοινοβουλίου. Αμέσως μετά τη συνέντευξη (στις 18 Φεβρουαρίου), η Επιτροπή έλαβε αντίγραφο επιστολής του κ. Jimnez Beltrn προς τον εκδότη της εφημερίδας, στην οποία ο εν λόγω κύριος εξηγούσε ότι είχε γίνει παρανόηση εις ό,τι αφορά τις εικαζόμενες δηλώσεις του για εσκεμμένη απόκρυψη, εκ μέρους της Επιτροπής, πληροφοριών.

Ωστόσο, στην επιστολή του, ο κ. Jimnez Beltrn, επαναλαμβάνει ότι στην έκθεση της Επιτροπής δεν καλύπτεται επαρκώς η περιβαλλοντική διάσταση και ότι η έκθεση δεν λαμβάνειπόψη σημαντικές πληροφορίες που είχαν διαβιβαστεί στην Επιτροπή από τον Ευρωπαϊκό Οργανισμό Περιβάλλοντος και την Eurostat.

Εις ό,τι αφορά την περιβαλλοντική διάσταση της έκθεσης της Επιτροπής για τη Βαρκελώνη, η Επιτροπή άρχισε να εκπληρώνει τιςποχρεώσεις της, μετά τη θέσπιση, από την Ένωση, στρατηγικής για την αειφόρο ανάπτυξη στο Ευρωπαϊκό Συμβούλιο του Gothenburg.

Η εαρινή έκθεση βασίζεται σε δέσμη δομικών δεικτών που συμφωνήθηκαν επί τούτου με το Συμβούλιο. Η δέσμη αυτή περιλαμβάνει τώρα επτά βασικούς περιβαλλοντικούς δείκτες, που θα επιτρέψουν τη μέτρηση και τη σύγκριση των επιδόσεων της Ένωσης και των κρατών μελών της σε τομείς όπως οι εκπομπές των αερίων θερμοκηπίου, η ανάπτυξη των μεταφορών, κ.λπ.

Στη βάση αυτή, η εαρινή έκθεση περιλαμβάνει — μεταξύ άλλων — μια πρώτη εκτίμηση της προόδου σε σχέση με την αειφόρο ανάπτυξη και ανάλυση της ενσωμάτωσης των οικονομικών, κοινωνικών και περιβαλλοντικών συνιστωσών της στρατηγικής της Λισσαβώνας.

Λόγω της σχετικά μικρής περιόδου από τη θέσπιση της Στρατηγικής για την Αειφόρο Ανάπτυξη, η εαρινή έκθεση αναλύει την πρόοδο της περιβαλλοντικής πτυχής της στρατηγικής της Λισσαβώνας και προτείνει αειφόρες προσεγγίσεις στους τομείς των μεταφορών και της ενέργειας (π.χ. με τη δημιουργία κινήτρων για τη χρήση καθαρών τεχνολογιών μέσω της επίτευξης προόδου στην ενεργειακή φορολόγηση, για τη χρήση μηχανισμών τιμολόγησης τωνποδομών των μεταφορών και για σύστημα εμπορίας των εκπομπών σε επίπεδο ΕΕ).

Στη συνέχεια των συμπερασμάτων του Ευρωπαϊκού Συμβουλίου της Βαρκελώνης, η Επιτροπή παραμένει προσηλωμένη στην εξασφάλιση ενός ολοκληρωμένου και προβεβλημένου ρόλου για την περιβαλλοντική διάσταση στις περαιτέρω εκδοχές της εαρινής έκθεσής της, σε συμφωνία με το Ευρωπαϊκό Συμβούλιο του Gothenburg.

Όσον αφορά τα προβλήματα από πλευράς διαθεσιμότητας δεδομένων και χρονικών προθεσμιών στον τομέα του περιβάλλοντος, πρέπει να αναγνωριστεί ότι ορισμένοι περιβαλλοντικοί δείκτες θα είναι διαθέσιμοι πιο αργά απ'ό,τι άλλοι δομικοί δείκτες. Η Επιτροπή θα συνεχίσει να συνεργάζεται με τα κράτη μέλη και τον Ευρωπαϊκό Οργανισμό Περιβάλλοντος προκειμένου οι μελλοντικές εκθέσεις να συνεχίσουν να είναι πλήρως επικαιροποιημένες. Η ανάλυση πολιτικής στις μελλοντικές αυτές εκθέσεις, εις ό,τι αφορά, μεταξύ άλλων, το ζήτημα της αλλαγής του κλίματος θα απηχεί τα διαθέσιμα δεδομένα.